ДАРАЛТ-МАССЫН ЭЭЛЖИТ ХЯНАЛТ ШАЛГАЛТ,

БАТАЛГААЖУУЛАЛТЫН АЖИЛ

/ 2021 оны 05-р сарын 01-ний байдлаар /

2021.05.01 Сайнцагаан

Энэ оны эхнээс Аймгийн төвд болон баруун, зүүн лагериудад байрлалтай аж ахуйн нэгж байгууллага, хүнсний дэлгүүрүүд, төсвийн байгууллага, сургууль, цэцэрлэгүүд, “Тогтох мандал” хүнсний зах, төв талбайд гар дээрээс худалдаа үйлчилгээ явуулж байгаа иргэдийн худалдааны жин хэмжүүрүүд, “Ган илч” ХХК-ний 150 тонны 1, уул уурхай олборлолтын “Циркони” ХХК-ний 150 тонны 1 авто пүү, ХХААГазрын 500 кг-аас 3 тонны А12Е маркийн малын пүүнүүдэд хэмжих хэрэгслийн хэмжил зүйн хяналт шалгалт, хэмжих хэрэгслийн ээлжит шалгалт, баталгаажуулалтын ажил үүргийг, Хэлтсийн дарга А.Пүрэвсүрэн, чанарын баталгаажуулалтын шинжээч Д.Дэнсмаа, хэмжүүрийн улсын шалгагч Б.Батцоож, архив мэдээлэл хариуцсан мэргэжилтэн Б.Жавхлан нарын бүрэлдэхүүнтэйгээр, “Хэмжил зүйн тухай хууль”, түүнтэй холбогдон гарсан тушаал, тогтоол, дүрэм журам, шалгах аргын стандарт, шаардлагын дагуу хийж гүйцэтгэсэн болно.

Хяналт шалгалт, ээлжит баталгаажуулалтын ажлын явцад ААНБайгууллага, иргэд ашиглаж байгаа жин хэмжүүрийн тоос шороог арчиж цэвэрлээгүй, өмнөх баталгаажуулалтын гэрчилгээг үрэгдүүлсэн, эрээд олохгүй байх, баталгаажуулалтын хугацаа нь дууссан, энэ нь “Хэмжил зүйн тухай хууль”-ийн 5-р бүлгийн “ Иргэн, хуулийн этгээдийн эрх, үррэг”-ийн заалтуудыг биелүүлээгүй, худалдагчийн хувцас, малгай, таних тэмдэггүй, жин хэмжүүрээ баталгаажуулахгүйгээр худалдаа үйлчилгээ явуулж байгаа, савласан бүтээгдэхүүний тоо хэмжээ дутуу савлагдсан зэрэг зөрчил дутагдлууд илэрч байлаа. Тухайлбал:- “ Хишиг”, “Ойг”, “Тойн хайрхан”, “Жинд болор” дэлгүүрүүдэд худалдагч нь хувцас хэрэглэлгүй худалдаа үйлчилгээ явуулж байсныг анхааруулан зөвлөгөө өгч, гар дээрээс худалдаа эрхлэгч М.Энхжаргал, Давааханд нар баталгаажуулалтын гэрчилгээ аваагүй жин хэмжүүрээр үйлчилгээ явуулж байсныг газар дээр нь жин хэмжүүрийг нь баталгаажуулалтанд хамруулж, “ Тойн хайрхан “ дэлгүүрийн 1 кг-аар савласан сахар, будааны хэмжээг 2 – 3 дахин шалгахад 962-968 граммаар савлаж, 32-38 граммаар, “ Номадс фүүд “ ХХК-ний дэлгүүрийн савласан бүтээгдэхүүнд шалгалт хиихэд, 1 кг-аар савласан гэх шар, цагаан будаа, сахарын савлалт хэмжээндээ хүрэхгүй 980 грамм буюу 20 граммаар тус тус дутуу савласан байсан зөрчлийг илрүүлж, албан тоот хүргүүлэн, зөрчил арилгасан тухай хариуг бичгээр авч шалган, тухайн зөрчлийг бүрэн арилгуулсан болно.

Он гарснаас хойшхи энэ хугацаанд цул массын ээлжит баталгаажуулалтын чиглэлээр 2 авто пүү, Малын 4 пүү, худалдаа үйлчилгээний 119, нийт 125, дулаан даралтын чиглэлээр “ Дашваанжил “ ХХК-ний 7, “ Загал буурал хайрхан “ дугуй засварын 3-н ажлын манометр, “ УАУТөв”-ийн болон иргэдийн 8-н цусны даралтын сфигмоманометрууд, нийт 18-н даралтын манометрууд, бүгд 143 хэмжих хэрэгслийг ээлжит баталгаажуулалтанд төлөвлөгөө графикийн дагуу хамруулж, 1.992.100 төгрөгний ажил үйлчилгээ гүйцэтгэлээ.

Мэдээллийг хэмжүүрийн улсын шалгагч М.Эрдэнэбаатар